అభిషన్ జీవింత్

అభిషన్ జీవింత్ (జననం 1 జూన్ 1999) భారతదేశానికి చెందిన సినిమా నటుడు, దర్శకుడు & స్క్రీన్ రైటర్. ఆయన 2025లో టూరిస్ట్ ఫ్యామిలీ సినిమాకు ద్వారా సినీరంగంలోకి దర్శకుడిగా అరంగ్రేటం చేసి మంచి గుర్తింపు తెచ్చుకున్నాడు.
వ్యక్తిగత జీవితం
అభిషన్ జీవింత్ 1999 జూన్ 1న తమిళనాడులోని తిరుచిరాపల్లిలో జన్మించాడు. ఆయన చెన్నైలోని లయోలా కళాశాలలో విజువల్ కమ్యూనికేషన్‌లో బ్యాచిలర్ ఆఫ్ సైన్స్ పూర్తి చేశాడు. అభిషన్ తన దీర్ఘకాల భాగస్వామి అఖిల ఇళంగోవన్‌ను 2025 అక్టోబర్ 31న వివాహం చేసుకున్నాడు.
కెరీర్
అభిషన్ తన యూట్యూబ్ ఛానల్ థగ్ లైట్‌లో స్కెచ్ కామెడీ వీడియోలను రూపొందించాడు ఆ  తరువాత  తన 2019లో మొదటి లఘు చిత్రం జిన్ కు దర్శకత్వం వహించాడు, ఆ తర్వాత 2020లో నోడిగల్ పిరకటంకు దర్శకత్వం వహించాడు. ఆయన 2020లో కళాశాలలో చివరి సంవత్సరంలో తొలి సినిమాకు సంతకం చేయగా భారతదేశంలో కోవిడ్ -19 మహమ్మారి కారణంగా ఈ ప్రాజెక్ట్ నిలిపివేయబడింది.  

అభిషన్ కొంతకాలం ఉపాధ్యాయుడిగా పని చేశాడు. ఆయన కోవిడ్ -19  సమయంలో,  కమల్ హాసన్ నటించిన తెనాలి సినిమా నుండి ప్రేరణ పొంది తెనాలి 2 సీక్వెల్‌ను అభివృద్ధి చేయడమే అతని ప్రారంభ ఉద్దేశ్యంగా స్క్రిప్ట్ రాయడం ప్రారంభించాడు, స్క్రిప్ట్ చివరికి టూరిస్ట్ ఫ్యామిలీగా పరిణామం చెందింది. టూరిస్ట్ ఫ్యామిలీ సినిమాను మిలియన్ డాలర్ స్టూడియోస్, ఎంఆర్‌పీ ఎంటర్‌టైన్‌మెంట్ బ్యాన‌ర్స్‌పై నిర్మించిన ఈ సినిమాలో ఎం. శశికుమార్, సిమ్రాన్ , మిథున్ జై శంకర్, కమలేష్ జగన్ ప్రధాన పాత్రల్లో నటించగా, అభిషన్ సహాయక పాత్రలో నటించాడు. ఈ సినిమా ప్రపంచవ్యాప్తంగా ₹ 90 కోట్లు (US$11 మిలియన్లు) వసూలు చేసింది, 2025లో అత్యధిక వసూళ్లు చేసిన సినిమాలలో ఒకటిగా, అలాగే ఆ సంవత్సరంలో అత్యంత లాభదాయకమైన భారతీయ సినిమాలలో ఒకటిగా నిలిచింది. టూరిస్ట్ ఫ్యామిలీ సినిమా చూసి నటులు రజినీకాంత్, శివ కార్తీకేయన్, సూర్య, నాని, దర్శకుడు ఎస్.ఎస్. రాజమౌళి చిత్ర బృందని అభినందించారు.

అభిషన్ జీవింత్ 2026లో విత్ లవ్ సినిమా ద్వారా ప్రధాన నటుడిగా అరంగేట్రం చేశాడు. ఈ సినిమాకి గతంలో టూరిస్ట్ ఫ్యామిలీలో అసోసియేట్ డైరెక్టర్‌గా పని చేసిన మధన్ దర్శకత్వం వహించాడు.
ఫిల్మోగ్రఫీ
సంవత్సరం	  పేరు 	దర్శకుడు 	రచయిత నటుడు పాత్ర మూ2025టూరిస్ట్ ఫ్యామిలీ       మద్యపానానికి బానిసైన యువకుడు 2026విత్ లవ్        సత్య 
మూలాలు

బయటి లింకులు


వర్గం:1999 జననాలు
వర్గం:తమిళ సినిమా నటులు
వర్గం:తమిళ సినిమా దర్శకులు